En dyrlæge er netop ankommet til en gård i Arup i Han Herred, hvor der i øjeblikket raser en voldsom brand. Dyrlægen har indtil videre måttet aflive fire svin med boltpistolen.

De fire svin var så hårdt medtaget af brandsår, at de skulle aflives med det samme. De øvrige knap 120 svin er røgforgiftede og vil på et senere tidspunkt blive aflivet på slagteriet, men vil ikke blive til menneskeføde.